**TASG ASEINIAD ar gyfer Uned: Cyfathrebu wrth Reoli**

|  |  |
| --- | --- |
| **Rhif y Ganolfan** | **Enw’r Ganolfan**  |
| **Rhif Cofrestru’r Dysgwr** | **Enw’r Dysgwr** |
| **TASG**Diben yr uned hon yw datblygu dealltwriaeth a gallu i gyfathrebu’n effeithiol, fel sy’n ofynnol gan reolwr canol wrth ei waith neu ddarpar reolwr canol.**NODYN:**Mae Tasg Asesiad ILM yn rhoi cyfle i gysylltu eich dysgu’n uniongyrchol â’ch sefydliad presennol. Argymhellir eich bod yn trafod yr aseiniad gyda'ch rheolwr llinell i archwilio a chytuno ar sut y gellid defnyddio’r dasg i gefnogi anghenion eich cyflogwr (yn ogystal â dangos tystiolaeth o’r hyn rydych chi’n ei ddysgu fel rhan o gwblhau eich cymhwyster ILM).Os nad ydych chi’n gweithio mewn sefydliad ar hyn o bryd, yna gallwch gwblhau’r dasg mewn perthynas â sefydliad rydych chi’n gyfarwydd ag ef. Gallai hyn gynnwys profiad o weithio’n wirfoddolY cyfrif geiriau nominal ar gyfer yr aseiniad hwn yw 2500 o eiriau: Awgrymir ystod rhwng 2000 a 3000 o eiriau, fodd bynnag, mae gan unigolion arddulliau ysgrifennu gwahanol, ac felly ni fydd unrhyw gosb am fynd dros yr ystod cyfrif geiriau. |
| *Defnyddiwch y penawdau sydd i’w gweld isod wrth ysgrifennu eich aseiniad* | **Meini Prawf Asesu** |
| **Deall pwysigrwydd cyfathrebu’n effeithiol wrth reoli**Defnyddiwch fodel o’r cylch cyfathrebu i esbonio pam mae hi’n berthnasol i gyfathrebu’n effeithiol wrth reoli.Yna, bydd gofyn i chi roi enghreifftiau perthnasol i esbonio pwysigrwydd dewis tôn ac iaith briodol yn ogystal â lefel briodol o ffurfioldeb i gyfathrebu wrth reoli, ac i lunio meini prawf addas i asesu a llunio barn ar effeithiolrwydd dulliau cyfathrebu llafar ac ysgrifenedig mewn rhan o’ch sefydliad. | * Esboniwch berthnasedd y cylch cyfathrebu i gyfathrebu’n effeithiol wrth reoli (16 marc)
* Esboniwch bwysigrwydd dewis tôn ac iaith briodol, yn ogystal â lefel briodol o ffurfioldeb i gyfathrebu wrth reoli, gan gynnwys enghreifftiau (16 marc)
* Aseswch effeithiolrwydd amrywiaeth o ddulliau cyfathrebu llafar ac ysgrifenedig mewn rhan o’ch sefydliad (24 marc)
 |
| **Gallu datblygu sgiliau cyfathrebu effeithiol fel rheolwr myfyriol**Datblygwch feini prawf priodol er mwyn gwerthuso eich gallu eich hun i gyfathrebu’n effeithiol ac i gasglu a dadansoddi adborth ar eich sgiliau cyfathrebu llafar ac ysgrifenedig.Yna, bydd gofyn i chi ddefnyddio’r meini prawf rydych chi wedi’u datblygu a’r adborth rydych chi wedi’i gasglu a’i ddadansoddi i werthuso eich sgiliau cyfathrebu eich hun fel rheolwr a nodi cryfderau a meysydd i’w gwella. | * Datblygwch feini prawf priodol er mwyn gwerthuso eich gallu eich hun i gyfathrebu’n effeithiol (12 marc)
* Ewch ati i gasglu a dadansoddi adborth ar eich sgiliau cyfathrebu llafar ac ysgrifenedig eich hun (16 marc)
* Gwerthuswch eich sgiliau cyfathrebu eich hun fel rheolwr, gan nodi cryfderau a meysydd i’w gwella (16 marc)
 |
| Drwy gyflwyno, rwyf yn cadarnhau mai fy ngwaith fy hun yw’r asesiad hwn |